Ruokahommia: Gumbon lumoissa\nKävin tuossa taannoin kummitytön kanssa elokuvissa katsomassa Disney-uutuuden Prinsessa ja sammakko. Leffa oli kerrassaan mainio, eikä vähiten siksi, että se sijoittui New Orleansiin.\nJazzin, voodoon ja kreolilaisen keittiön synnyinsijoilla oli leffassa ihan kreisi meininki, suistosammakot kokkailivat gumboa ja jazz raikasi. Gumbo, tuo legendaarinen louisianalainen pataruoka jäi leffan jälkeen kaivertelemaan mieltäni, ja pari viikkoa sitten jälleen tietosanakirjan paksuista Jamie's America -järkälettä selatessani törmäsin pariin Jampan omaan gumboversioon. Toinen niistä, mausteinen kana-chorizogumbo osoittautui ylittämättömäksi esteeksi ja sai minut pitkästä aikaa ostamaan kaupasta broileria, jota ei ole tehnyt mieli pitkään aikaan. Gumbon seassa kana näytti kyllä parhaat puolensa.\nSaattaa olla, että menin tyhmyyksissäni ihan pikkuisen sorkkimaan gumbon pyhää kolminaisuutta, siis sipulin, paprikan ja sellerin liittoa, sillä tyrkkäsin padan sekaan sitä selleri-nimellä hyllyssä nuokkuvaa tavaraa (eli juuriselleriä). Luulen, että gumboon olisi paremmin sopinut varsiselleri, mutta eipä tuo kai haittane, kun ihan hirveän suurta makueroa juuren ja varren välillä ei liene.\nVaikka gumboon saa Jamien mukaan virittää sekaan melkein ihan mitä tahansa, on pyhän kolminaisuuden lisäksi olemassa vielä toinen asia, jota ilman oikeaa gumboa ei voi valmistaa. Kyseessä on tietysti roux, eli rasva-vehnäjauhosuuruste, jolla pataan saadaan täyteläinen tunnelma. Voin kertoa, että oma rouxini sai läpikäydä parit kattilanvaihdot ja "muutamat" lisäliraukset öljyä ennen valmistumistaan. Väsäsin suurusteen lopulta parin sekaan eksyneen sipulipalasen kera ihan omassa kattilassaan, vaikka Jamien mielestä homman olisi pitänyt onnistua rennosti heittämällä jauhot kattilalliseen kasviksia. No juu, ehkäpä tässäkin hommassa on mahdollista kehittyä!\nOlihan se gumbo kyllä aikamoista herkkua. Resepti muokkautui alkuperäisestä vähän sinne sun tänne, lusikka oli jatkuvasti ensin sopassa ja sitten suussa ja mausteita lenteli sekaan aika mielin määrin. Koska pata sisälsi tuhdin määrän bataattia, en keittänyt lisäkkeeksi riisiä, ja pata toimikin mainiosti paksuhkona keittona tuoreen leivän kanssa. Täytti hyvin ja lämmitti kivasti, jätti jälkeensä vain kaksi kysymystä: a) millaista gumboa ensi kerralla ja b) koska pääsee New Orleansiin!\npieni pala juuriselleriä (tai sitä varsiselleriä)\nmerisuolaa tarpeen mukaan\nPaloittele kananfileet ja mausta ne suolalla, cayennella, pippurilla ja paprikajauheella. Kuumenna isossa kattilassa tai padassa oliiviöljyä ja viskaa kanat, chorizo-viipaleet ja pekoni paistumaan noin 15 minuutiksi. Nosta ruskistuneet lihat pois ja jätä pataan rasva, jota tarvitset rouxin valmistamiseen.\nSäädä lämpö miedolle, ripottele sekaan vehnäjauhot ja anna niiden ruskistua pikku hiljaa samalla koko ajan sekoittaen. Jamien mukaa maapähkinävoin väri kuvaa sopivasti kypsynyttä vehnäjauho-rasvaseosta, mutta saa sen vähän tummemmaksikin ruskistaa. Kun suuruste on tarpeeksi tummaa, nosta hieman lämpöä ja lisää sekaan oliiviöljyä, valkosipuli, selleri, paprika ja sipuli. Anna niiden kypsyä viitisen minuuttia ja lisää sekaan bataatti, lihat ja timjami. Anna seoksen kypsyä pari minuuttia ja kaada sekaan kiehuvan kuuma kanaliemi.\nSäädä lämpö miedolle ja anna padan kypsyä 35-45 minuuttia. Bataatti saa rikkoontua sekaan ja paksuntaa keittoa entisestään. Lisää hienonnettu lehtipersilja ja maista keitosta, mausta lisää jos se on tarpeen. Tarjoile pata esimerkiksi tuoreen leivän, riisin, jazzin ja voodoon kera.\nLähettänyt Janna klo 19.43\nTunnisteet: keitot, pataruoat\nvilma 23. maaliskuuta 2010 klo 21.36\ntää oli kyllä hyvää, onneks oon yks onnekkaista kuka oli padan äärellä tän valmistuttua :):):):)\nidaelise 24. maaliskuuta 2010 klo 20.16\nNäyttää ihan hullun hyvältä, mut kuulostaa vielä paremmalta. Tulee sellane lohturuoka-assosiaatio, toimis varmaan yleiseen harmitukseen ja sit tietty sydänsuruihin aika hienosti.\nJanna 24. maaliskuuta 2010 klo 20.58\nJoo, lohturuokaa! Toimii parhaiten viikonloppuisin arkiahdistuksen karkoittamiseen. Ja nyt alkoi muuten kuulostaa aika Kiskolalta nää kuvaukset.\nlotta 25. maaliskuuta 2010 klo 9.40\nTop chefissäkin gumboiltiin. Onko neiti mediaalinen vai tuliks katsottua finaalit etukäteen? :)\nJanna 25. maaliskuuta 2010 klo 20.09\nItseasiassa on ehkä vähän noloa myöntää, että tämä suuri tositv-fani ryhtyi katsomaan Top Chefiä ekaa kertaa vasta pari viikkoa sitten! Aloitin ihan ekasta tuotantokaudesta, nyt on menossa toka, en tajua miten aloitin vasta nyt. Tuoreimman kauden finaali on siis näkemättä, taidan olla mediaalinen!\nOmenaminttu 29. maaliskuuta 2010 klo 0.19\nLaitoin blogisi sivupalkkiini linkiksi, sopiiko?\nJanna 29. maaliskuuta 2010 klo 8.09\nSopii toki! Teenpä samat sun blogille, ihanan näköisiä reseptejä ja huikeita kuvia :)\nAnonyymi 19. helmikuuta 2012 klo 16.39\nIhanaa! Olen sinun ohjeellasi tehnyt tätä jo kaksi kertaa. Onnistuu muuten uunissakin :) oivaa laskiaisruokaa, pata hautuu itsestään ja lämmittää mäenlaskijoita ihanasti. Tätä meillä syödään huomenna Faschingin (täkäläinen laskiaiskarnevaali)kunniaksi taas!\nterkut talvisesta Baijerista! :)\nJanna 19. helmikuuta 2012 klo 20.50\nTerkut Baijeriin ja kiitos kommentista! :) Kiva että oot testannut ja tykästynyt ohjeeseen! Pitäisi kokeilla itsekin pitkästä aikaa, pitää vaan keksiä jotain broilerin tilalle sillä en enää syö sitä.\nIloista Fashingia (frühe Fashing?)! :)\nAnonyymi 25. helmikuuta 2012 klo 20.13\nFröchliche Faschinszeit ja helau! Tosin Fasching meni jo ja nyt paastotaan 7 viikkoa.\nLoistava kanan korvike on katkaravut. Oon nääs kokeillu niillakin ko. ruokaa ;) Silloin vaan kaipasin jotenki enemmän chiliä ja potkua.\nIlmassa on muuten jo kevään tuntua selvästi :)\nJanna 27. helmikuuta 2012 klo 10.52\nPitää koittaa katkiksia! :)\nAnonyymi 23. lokakuuta 2013 klo 15.53\nHei, ihana ohje. Jos kerran onnistuu uunissa, niin itse ajattelin tehdä painekattilassa. Useimmat jutut on onnistunut hyvin painekattilassa.\nOman Elämänsä Supertähti 27. marraskuuta 2013 klo 18.28\nMielettömän hyvää oli!


Raitiovaunukiskot pysyivät solmussa Tampereella – Päivän Lehti\nRaitiovaunukiskot pysyivät solmussa Tampereella\nUutiset\t25.10.2016 07:00 Kari Kallonen\nRaitiovaunun pituudeksi on suunniteltu 37 metriä, se vastaisi kolmea linja-autoa. (Kuva Tampereen kaupunki)\nRakentajaksi vaaditaan osakeyhtiötä huolimatta Länsimetron kokemuksista.\nRAITIOTIE Vaati vuosien suunnittelun sekä kaupunginvaltuuston yli neljän tunnin keskustelun, mutta Tampereen pikaraitiotien rakentamisesta ei saatu päätöstä aikaan. Kannattajien on laskettu kuitenkin olevan enemmistönä, jolloin pöydälle nostettu rakentamispäätös tehtäisiin kahden viikon kuluttua 7.11.2016.\nRakennustyöt alkaisivat vuonna 2017, ensimmäisen osuuden rakentaminen kaupungin itäpuolelle välille Hervanta-Keskusta-TAYS (sairaala) kestää neljä vuotta ja maksaa lähes 240 miljoonaa euroa. Toinen osa länteen Keskusta-Hiedanranta-Lentävänniemi-reitille kustantaa 44 miljoonaa euroa.\nEnsimmäiset raitiovaunut alkaisivat kulkea vuonna 2021 – niiden nykyinen kustannusarvio on 81 miljoonaa. Valtio on luvannut osallistua rakentamiseen 71 miljoonalla eurolla. Rahoitustarve on näin yli 200 miljoonaa euroa. Summa on suuri, sillä Tampereella on tehty viime aikoina myös muita merkittäviä investointeja. Ratinan kauppakeskus nousee parhaillaan ja edessä on osittain rautatien päälle rakennettava suurareena.\nVertailun vuoksi toinen tamperelainen suurhanke Rantatunneli on pysynyt hyvin 180 miljoonan euron budjetissaan. Suomen pisin maantietunneli aukeaa marraskuussa – noin puoli vuotta etuajassa. Rantatunnelia on kuitenkin rakennettu allianssimallilla, jossa riskit, vastuut sekä budjetin ylitykset ja alitukset jaetaan toimijoiden kesken.\nSiksi tuntuu erikoiselta, että Tampereen raitiohankkeen ohjausryhmä on esittänyt ja kokoomuslaiset kaupunginvaltuutetut tiukasti vaatineet tulevaa raitiotietä rakennettavaksi osakeyhtiön kautta.\nOsakeyhtiöstä kun on varoittava esimerkki etelärannikolta, punaisin vilkkuvaloin.\nTampereen oma Länsimetro?\nHelsingistä Espooseen joskus valmistuvan – jos luoja suo – Länsimetron kustannukset tulevat ylittämään 1 000 miljoonaa euroa, suunnitteluvaiheen arvio oli 700 miljoona. Ylitystä tulee yli 300 miljoonaa eli enemmän kuin koko Tampereen raitiotien rahoitustarve on valtion osuuden jälkeen.\nKritiikkiä on aiheuttanut erityisesti se, että vaikka Länsimetro on Helsingin ja Espoon kaupungin kokonaan omistama yhtiö, se voi liikesalaisuuteen vetoamalla jättää kertomatta asioita, joita esimerkiksi liikelaitokset joutuvat avoimesti paljastamaan.\nPääkaupunkiseudulle rakennetaan seuraavaksi Raide-Jokeri-niminen pikaraitiotie Espoon Keilaniemestä Helsingin Itäkeskukseen. Kustannusarvio on yhteensä 275 miljoonaa euroa, kalusto vaatii 110 miljoonan euron investoinnin. Länsimetrosta viisastuneena rakennuttajana on Helsingin liikennelaitos. Näin julkinen valvonta, esimerkiksi kaupunginvaltuutettujen taholta, on huomattavasti helpompaa.\n– Tämä tarkoittaa sitä, että periaatteessa kaikki asiakirjat ovat julkisia, Helsingin apulaiskaupunginjohtaja Pekka Sauri on vakuuttanut.\nOnkin arvoitus, miksi esimerkiksi tamperelaiset kokoomusvaltuutetut Riitta Koskinen ja Ilkka Sasi uhkaavat vetää Tampereen raitiotien kannatuksensa pois, jos osakeyhtiömallista luovutaan. Vastustajat puolestaan pelkäävät raitiotiehankkeesta tulevan Tampereen oman Länsimetron.\nRaitiotien rakentajiksi on jo valittu Pöyry, VR Track sekä YIT. Vaunuvalmistajista vahvoilla on kajaanilainen Transtech.\nRaitiolinja kulkisi Tampereen keskustasta muun muassa sairaalaan ja Hervantaan. (Kuva Tampereen kaupunki)\nTuttu merkki tekee kauppansa\nHelsinki on tällä hetkellä ainoa kaupunki Suomessa, jossa kulkevat raitiovaunut. Hevoset vetivät niitä vuosina 1890–1900, jonka jälkeen voimanlähteenä oli sähkö. Samaan aikaan aloittanut raitiovaunuliikenne Turussa lopetettiin vuonna 1972.\nJohdinautot eli niin sanotut sarvijaakot liikkuivat sodan jälkeen sekä Helsingin että Tampereen kaduilla vakituisesti 1970-luvun puoliväliin asti.\nHelsingin metro avattiin vuonna 1982, skandaalinkäryisten vaiheiden saattelemana. Metrotoimiston johtajana toiminut Unto Valtanen pidätettiin virasta ja tuomittiin lahjusten ottamisesta vuoden ja yhdeksän kuukauden ehdottomaan vankeuteen. Hän oli saanut Siemensiltä lahjuksina 80 000 Saksan markkaa ja moottoriveneen. Kaupunkitarinan mukaan Siemensin myynti puolestaan kasvoi 30 prosenttia, koska se oli kodinkonekaupassa nyt tuttu merkki suomalaisille.\nTänä päivänä metro yhdistää Helsingin itäiset ja läntiset kaupunginosat vain 23 minuuttia kestävällä matkalla. Metromatkoja tehdään päivittäin yli 200 000 ja vuosittain yli 60 miljoonaa.\nTampereen lisäksi raitiovaunuliikennettä on haaveiltu uudelleen Turkuun sekä vahvemmin Ouluun, jonka yleiskaavassa on varauduttu suunnitelmiin raideliikennettä silmälläpitäen.\nTampereen tiet tukittiin\nTampereen kaupungin keskustan liikennejärjestelyt ovat keränneet viime aikoina kritiikkiä. Kaupunki sijaitsee kannaksella kahden suuren järven, Näsijärven ja Pyhäjärven välissä.\nTällä hetkellä pohjoista liikennettä vaikeuttavat Rantatunnelin rakennustyöt, etelässä ruuhkia aiheuttaa Ratinan kauppakeskuksen rakentaminen. Jotta autoilijan elämä olisi mahdollisimman vaikeaa, myös kolmas pääväylä eli keskellä kulkeva Hämeenkatu on itäosastaan samaan aikaan sallittu ainoastaan joukkoliikenteelle.\nLiike-elämän ja kivijalkakaupat tappaa tutkimusten mukaan varmimmin taantuma yhdistettynä kauppakeskukseen sekä häilyviin liikenne- ja pysäköintijärjestelyihin. Vihreiden saaminen Rantatunnelin taakse tulee kaupungin entisen vilkkaan keskustan kauppiaille turhan kalliiksi.\nEikö Hämeenkadun liikenne olisi voitu ratkaista silloin, kun tiedetään kulkeeko siinä raitiotie vai ei?\nLue seuraavaksi Montreal Canadiens voittoputkessa


Seksiseuraa vantaa rakkaushoroskooppi me naiset / Huijaus hollola\nSeksiseuraa vantaa rakkaushoroskooppi me naiset\nkirjoittajaa Facebookissa, twitter, voit seurata Suomen Kuvalehteä Twitterissä. Sähköposti, voit jakaa juttuja sähköpostilla, voit lähettä jutun kirjoittajalle sähköpostia, jaa juttu WhatsAppissa (käytössä vain mobiililaitteilla). Lue myös usein kysytyt kysymykset, palaute tai juttuvinkki. ...\nFacebook, voit seurata Suomen Kuvalehteä Facebookissa, voit jakaa juttuja Facebookissa. Rekisteröidy, parannamme palvelumme tietoturvaa. Vanhat asiakastunnukset ja salasanat ovat lakanneet toimimasta. Voit hakea sivustolta juttuja käyttäen erilaisia hakusanoja. Pahoittelemme muutoksesta aiheutuvaa vaivaa. Voit antaa toimitukselle palautetta tai lähettä juttuvinkin alla olevalla lomakkeella.\nMiehet vs naiset alias kokkola\nAsiakaspalvelu, digipalvelut (09) 156 6227, painettu lehti (09) 156 665, avoinna mape 817. Jatkossa tarvitset uuden henkilökohtaisen Otavamedia-tilin, jotta päset kirjautumaan palveluun. Lukulista, kirjautuneena käyttäjänä voit lisätä juttuja lukulistalle myöhempä tarkastelua varten. Avaa valikko, klikkaa valikko auki nähdäksesi lisätoimintoja. Eikö sinulla ole tunnusta?\nseksiseuraa tallinna seksiseuraa kouvolasta\n24suomi treffit mies panee naista


PrimaSelect CARBON hiilikuitu 500 g tumman harmaa 3D-tulostus filamentti | Edullisesti 3Dkauppa.com\nPrimaSelect CARBON - 1.75mm - 500 g - Dark Gray\nPrimaSELECT Hiilikuitu on uusimman sukupolven korkealaatuista materiaalia 3D-tulostimellesi. Meidän PrimaSELECT Hiilikuitu perustuu PETG: hen ja on lujitettu 20 % prosenttia hiilikuiduilla. Tämän ansiosta syntyy erittäin kova hehkulanka, joka sopii erinomaisesti printattuihin osiin, joita voidaan käyttää autoteollisuudessa, droneissa ja RC-osissa.\nTuotekoodi : 21727\nEAN : 7340002101446\nPrimaSELECT Carbon on uusimman sukupolven korkealaatuinen materiaali 3D-tulostimellesi. Meidän PrimaSELECT Carbon perustuu PETG materiaaliin ja on vahvistettu 20%.lla hiilikuitua. Tämä tekee erittäin kovan langan, joka sopii täydellisesti tulostetuille osille, joita voidaan käyttää autoteollisuudessa, droneissa ja RC-osissa.\nPrimaSELECT Carbon on erittäin hyödyllinen materiaali, jolla on erittäin ainutlaatuiset ominaisuudet . Sekoitettuna pieniin, hienonnettuihin hiilikuitunäikeisiin PrimaSELECT Carbon- filamentti tarjoaa uskomattoman jäykkyyden, rakenteen ja suuren kerrostenvälisen tartunnan . Koska vääntymisriski on erittäin pieni, PrimaSELECT Carbon on erittäin helppo tulostaa ja sen pinta on matta valmiina. Valmiit tulosteet ovat erittäin jäykkiä ja jäykkyys on erittäin hyödyllinen, jos tarvitset esinettä, jolla on korkea jäykkyys / painosuhde . PrimaSELECT Carbon ei vaadi lämmitettyä alustaa, mutta jos sinulla on sellainen, aseta se lämpötilaan 35-60˚C saadaksesi todella hyvän ensimmäisen kerroksen tarttuvuuden.\nPrimaSELECT Carbonin hankaavan luonteen vuoksi suosittelemme, että käytät karkaistua terässuutinta tähän filamenttiin. Tavallisen messinkisuuttimen käyttäminen ei ole ongelma, mutta se kuluttaa suuttimen loppuun lyhyessä ajassa.\nPrimaSELECT Carbon tarttuu BuildTak levyyn, lasiin joka on päällystetty lakkasumulla tai liimapuikolla.\nPrimaSELECT Carbon kierretään läpinäkyvälle kelalle, jossa on 500 g korkealaatuista filamenttia. Se on pakattu tukevaan laatikkoon sekä pakattu silikageelillä kosteuden välttämiseksi.\nSpecifications for PrimaSelect CARBON - 1.75mm - 500 g - Dark Gray


kesäkaupunki Archives - ellinoorah\nAika on mennyt niin hurjaa vauhtia, että blogin päivittäminenkin on jäänyt… Nyt kesäkuun alussa ollaan muutettu poikaystäväni kanssa uuteen asuntoon. Myös kesätyöt ovat alkaneet koulun loputtua tältä keväältä. Vaikka teenkin lähes koko kesän töitä on mulla viikonloput (ja tietty illat) vapaana ja tarkoitus olisikin nauttia kesästä mahdollisimman paljon. Päätin siis listata mun kesäsuunnitelmat tähän postaukseen, niin muistan itsekin, mitä kaikkea kivaa kesäviikonloppuisin voi tehdä. 1. Matkustan saareen Seuraavana viikonloppuna lähdetään osan perheen kanssa kohti Maarianhaminaa ja ootan sitä tosi paljon, koska en ainakaan itse muista, että olisin koskaan Ahvenan maalla käynyt. Lisäksi joka kesäisellä Helsinki reissulla olisi kiva päästä tekemään päivä retki jollekin Helsingin edustan saarista. Saa nähdä mitä keksitään!…


Vanhempien varhaisten mielenterveyden ongelmien on havaittu lisäävän lapsen mielenterveysongelmia. Yhtenä vaikutusta välittävänä tekijänä on tarkasteltu lapsen tunteiden säätelyä, jonka varhainen kehitys alkaa jo lapsen ensimmäisten elinkuukausien aikana. Mielenterveyden ongelmiin liitetäänkin vahvasti tunteiden säätelyn vaikeudet, kuten tehottomien tunteiden säätelykeinojen käyttö. Tämän tutkimuksen tarkoituksena on tarkastella, ennustaako vanhempien varhainen mielenterveys lapsen mielenterveyttä ja tunteiden säätelykeinojen käyttöä nuoruusiässä. Lisäksi selvitetään välittääkö lapsen tunteiden säätelyn tehottomuus keskilapsuudessa vanhempien varhaisten mielenterveysoireiden vaikutuksia lapsen nuoruusiän mielenterveyteen sekä tunteiden säätelykeinojen käyttöön. Lopuksi tarkastellaan, miten nuorten käyttämät tunteiden säätelykeinot ovat yhteydessä heidän mielenterveyteensä.\nTutkimusotos koostui 238 nuoresta, jotka olivat iältään 17-18-vuotiaita. Aineisto on osa monitieteellistä Tampereen Yliopistolla suoritettua pitkittäistutkimusta, joka on seurannut perheitä liki 20 vuotta raskausajalta lapsen nuoruusikään saakka. Tutkimukseen osallistuneiden perheiden vanhemmat vastasivat kyselylomakkeisiin lapsen ollessa kahden kuukauden ja 7-8-vuoden ikäinen, jolloin kartoitettiin vanhempien mielenterveyttä (GHQ-36) sekä lapsen tunteiden säätelyä (Emotion Questionnaire). Nuoruusiän tutkimuskerralla nuoret vastasivat itse omaa mielenterveyttään (BASC-III) ja tunteiden säätelykeinojaan (CERQ & ERQ) kartoittaviin kysymyksiin.\nTulokset osoittivat, että vanhempien varhaiset mielenterveysoireet eivät ennustaneet lapsen korkeampia mielenterveysoireita nuoruusiässä. Vain isän varhaisten mielenterveysoireiden havaittiin lisäävän lapsen tehottomien tunteiden säätelykeinojen käyttöä nuoruusiässä, eivätkä kummankaan vanhemman mielenterveysoireet ennustaneet lapsen tehokkaiden tunteiden säätelykeinojen käyttöä nuoruusiässä. Keskilapsuuden tehottoman kielteisten tunteiden säätelyn ei havaittu välittävän vanhempien mielenterveysoireiden vaikutusta lapsen nuoruusiän mielenterveyteen tai tunteiden säätelykeinojen käyttöön. Lisäksi tutkimuksen tulokset osoittivat, että nuoruusiässä tehottomien tunteiden säätelykeinojen käyttäminen oli yhteydessä korkeampiin mielenterveysoireisiin ja tehokkaiden tunteiden säätelykeinojen käyttäminen oli puolestaan yhteydessä nuoren vähäisempiin mielenterveysoireisiin.\nTutkimus osoitti, että osa vanhempien varhaisista mielenterveysoireista saattaa olla luonteeltaan normatiivisia, eivätkä ne vaikuta lapsen nuoruusiän mielenterveyteen tai tunteiden säätelyyn. Tutkimus tarjosi uutta tietoa isien varhaisten mielenterveysoireiden vaikutuksesta lapsen nuoruusiän tunteiden säätelyyn, ja kannustaa isien mielenterveyden aktiiviseen huomiointiin osana neuvolatyöskentelyä. Tukemalla vanhempien mielenterveyttä voidaan tukea lapsen emotionaalista kehitystä. Tutkimus myös vahvisti aikaisempaa näkemystä nuoren tehottomien tunteiden säätelykeinojen yhteydestä korkeampiin mielenterveysoireisiin ja tehokkaiden säätelykeinojen yhteydestä vähäisempiin mielenterveysoireisiin. Tunteiden säätelykeinojen merkitys mielenterveysoireiden taustalla tulisikin ottaa huomioon osana nuorten ennaltaehkäisevää mielenterveystyötä sekä nuoruusiän mielenterveyden ongelmia hoidettaessa.


Kolumni: Hahmottelin kolme uutta kouluainetta, jotka helpottaisivat ihmiskunnan ongelmia - Suomenkuvalehti.fi\nUuden normaalin lukujärjestys\nKOLUMNI 12.08.2021 18:00\nLapsi on alkanut valmistautua ylioppilaskirjoituksiin, ja siinä sivussa minä olen saanut kertausta siitä, mitä koulussa taas opetettiinkaan. Syväluotauksen kohteena on ollut biologia, itselleni tuttu aine. Silti oppikirjat tuottavat aina yllätyksiä: Tällaisenako tämä aihe on todella esitetty? Miksi siitä toisesta ei puhuta mitään?\nOpetus – niin peruskoulun kuin toisen asteen – herättää usein kiivasta keskustelua. Niin pitääkin. Opetussisällöillä varustetaan ihminen maailmaa varten. Samalla tullaan kertoneeksi, mikä yhteiskunnassa koetaan oppiaineen arvoiseksi. Kiistat nousevat pitkälti painotuksista: mitä pitää opiskella paljon, missä selviää vähemmällä.\nToistuvasti puheisiin nousee sekin, onko kaikki opetettu hyödyllistä. Tarvitseeko kukaan kaikkia matematiikan sisältöjä? Mitä ihminen tekee historiankirjojen vuosilukukavalkadilla, kun ne ovat joka tapauksessa tarkistettavissa nopeasti muualtakin?\nkoulut, koulutus, matematiikka, opetussuunnitelma, ylioppilaskirjoitukset


Uudet koronatartunnat kääntyivät nousuun Ruotsissa – voi olla seurausta ihmisten varomattomammasta käytöksestä - Ulkomaat - Ilta-Sanomat\nValtionepidemiologi Anders Tegnell ei osaa täysin selittää, miksi uudet varmennetut tartunnat kääntyivät jälleen nousuun.\nKuva: Pontus Lundahl / AFP / Lehtikuva\nJulkaistu: 28.5. 11:54\nRuotsissa koronatapausten määrä kääntyi jälleen nousuun, vaikka kuolleiden ja tehohoidossa olevien määrä onkin laskussa.\nEpidemiologi Anders Tegnell ei osaa sanoa, mistä se johtuu. Aftonbladetin haastattelussa hän kuvaa tautitapausten kasvua yllättäväksi, sillä esimerkiksi testaus ei ole samanaikaisesti lisääntynyt.\nTegnellin mukaan on mahdollista, että nousu johtuu siitä, että eri alueet ilmoittavat tapauksista myöhässä. Käytännössä sairaanhoitopiirit voivat purkaa sumaa, sillä Tegnellin mukaan ei ole aina mahdollista ilmoittaa sairastumista sinä päivänä, kun sairaus on todettu.\nMikäli tartuntatapaukset eivät käänny laskuun, Tegnellin mukaan on mahdotonta purkaa yli 70-vuotiaita koskevat liikkumisrajoitukset.\nSanomalehti Dagens Nyheterin haastattelema johtava lääkäri Thomas Brezicka Länsi-Götanmaalta allekirjoittaa Tegnellin huolen. Alueella uudet tartunnat ovat olleet jo jonkin aikaa nousussa.\nBrezickan mukaan uudet rekisteröidyt tapaukset olivat pitkään laskusuhdanteessa, mutta toukokuun puolivälissä tautitapausten määrä tasaantui ja lähti sitten pieneen nousuun, kun tarkastellaan seitsemän päivän keskiarvoa.\nBrezicka ei näe uudelle nousulle mitään muuta mahdollisuutta kuin sen, että tauti leviää aiempaa laajemmin väestössä. Tämä taas johtuu hänen mukaansa siitä, että ihmiset käyttäytyvät ”normaalimmin” eli toisin sanoen varomattomammin.\nBrezickan mukaan nähtävissä olevan nousu on seurausta huhti- ja toukokuun välisestä kuunvaihteesta ja viikonlopusta, jolloin ruotsalaiset ryhtyivät käymään ravintoloissa ja baareissa aiempaa enemmän.\n– Uskomme, että ihmiset alkoivat ottaa enemmän riskejä. Mutta koronaepidemia ei ole vielä ohi, näemme käyttäytymisen vaikutukset nyt, Brezicka sanoi DN:lle.\nHän kertoo pelkäävänsä, että kesällä virus voi levitä entistä voimakkaammin, mikäli ohjeistuksia ei noudateta.\nHuolta lisää myös se, että hoitohenkilökunta on joutunut jo kuukausien ajan venymään ja olisi loman tarpeessa. Tapausten nousu kesälomien aikaa voisi siis olla uhka, vaikkakin Brezicka muistuttaa, että esimerkiksi tehohoidon kapasiteetti on kunnossa.


Auton muutoskatsastus | Katsastushinnat.fi\nKatsastushinnat.fi > Tietopankki > Auton muutoskatsastus: Mitä se tarkoittaa ja missä tilanteissa se on pakollinen?\nAuton muutoskatsastus: Mitä se tarkoittaa ja missä tilanteissa se on pakollinen?\nMuutoskatsastus on ylimääräinen katsastus, joka on suoritettava jos autoon on tehty teknisiä muutoksia. Muutoskatsastuksessa muutokset hyväksytetään ja tiedot merkitään rekisteriin. Muutoskatsastus on tehtävä ennen ajoneuvon käyttöönottoa jos esimerkiksi henkilöpaikkalukua muutetaan, moottori vaihdetaan alkuperäisestä poikkeavaksi, pakokaasujärjestelmä tai käyttövoima muutetaan tai sitä ryhdytään käyttämään kuljettajaopetuksessa.\nAjoneuvo on myös muutoskatsastettava, jos sen laitteita tai varusteita muutetaan tai täydennetään niin, että muutos voi vaikuttaa liikenneturvallisuuteen. Tällaisiksi muutoksiksi lasketaan esimerkiksi vannekoon kasvattaminen enemmän kuin 26 millimetrillä eli yhdellä tuumalla tai auton alustan madaltaminen.\nKuorma- tai pakettiauton tavaratilan varustaminen tavarankuljetuksen vaatimalla suojavuorauksella, lämpöeristeellä tai kalusteilla ei edellytä muutoskatsastusta, mutta varustaminen eläinten tai vaarallisten aineiden kuljetusta varten edellyttää.\nAjoneuvon luokan tai ryhmän muuttaminen merkitään rekisteriin muutoskatsastuksessa. Tyypillisin muutos on farmariauton muuttaminen pakettiautoksi.\nLisätietoja muutoskatsastuksesta saat katsastustoimipaikoilta tai Liikenteen turvallisuusvirasto Trafista.\nSelaa katsastusasemien tietoja\n« Mitä auton renkaan merkinnät tarkoittavat?\nMitä tehdä jos katsastus on myöhässä? »


kiEMura: tammikuuta 2019\nHaaveissa harmaa lammas\nInspiraatiokuva Tampereen Kädentaidot -messuilta..\nOllapa omia lampaita. Ehtymätön varasto lankaa. Saari, majakka, majatalo. Lauma lampaita, paimenkoiria. Tuulessa taipuvia heiniä, pihlajia; syysmyrskyjä; kävelyä meren jäällä, lähtevien jäiden laulua keväällä.. Jokseenkin romanttinen käsitys toisenlaisesta elämästä maalla! Minun haaveeni.\nMutta toisille tämä totta, ainakin nuo omat lampaat.\nOlen lankahullu, ja omistan aivan liian monta vyyhtiä, joista en ole edes aloittanut vielä mitään. Ja sorrun ostamaan lankaihanuuksia vaikka rullat pursuilevat koreista ja laatikoista. Myönnän, että kauniin langan nähdessäni tuhlaan, ja hankin uutta, vaikken sitä tippaakaan tarvitsisi. Tämä hieman sotii sitä ideologiaa vastaan, että tekisin vain vanhasta uutta..\nTänä talvena olen koittanut saada aloitettuja neuleprojekteja loppuun (kolme pipoa jo valmistui, hyvä minä!), mutta olen myös aloittanut monta uutta. Ja lankakorini sisältö on alkanut jopa "järkevöityä". Miten niin, ihmettelen itsekin, mutta huomaan ostaneeni viimeisen vuoden aikana pääasiassa kotimaisia lankoja moniväristen tuontilankojen sijaan. Käsin värjättyjä, kotimaisten lampaiden lankoja, kotimaisten käsityöläisten itse kehräämiä. Osaa hankkimistani langoista ei ole käsitelty mitenkään, vaan niissä on lampaan luonnollinen villarasva edelleen mukana.\nTässä vanhassa kuvassa on yksi korillinen kotimaista - Pirtin Kehräämön Villankaa; ihanaa harmaata, pesemätöntä\nlampaan villaa Keski-Suomesta; käsin kasvivärjättyä keltaista villalankaa Hyötykasviyhdistykseltä.\nMediassa ja somessa on paljon puhuttu suomenlampaanvillasta, sen ylivertaisuudesta (osittain merinoakin hienompaa!), eettisyydestä (merinovilla on ihanaa, mutta se kannattaa hankkia vastuullisesti; taustalla on mm. tauteja, kidutusta, ja valtavan kysynnän alla sen laatu on heikkenemässä..), mutta myös siitä, kuinka sen kaupallinen kehrääminen kaupallisessa mielessä on lapsen kengissä, ja taljat ennemmin kompostoidaan kuin kehrätään langaksi.. Onneksi asiasta puhutaan, ja monet pienet toimijat ovat tarttuneet aiheeseen ja markkinoilla alkaa olla vaikka mitä ihanuuksia! Minä maksan mielelläni tällaisesta kotimaisesta aarteesta!\nMari kysyi viime kesänä, haluaisinko ostaa eräältä tilalliselta hänen itse tekemäänsä lankaa, ja kun näin ihanat tummat harmaat ja melkein mustat langat, olin myyty! Ostin kaksi kerää, ja näin valokuvassa myös ne ihanat tyypit, joilta langan sain, näiltä:\nSain mahdollisuuden ostaa näiden ihanuuksien villasta omistajan itsensä kehräämää lankaa <3\nMinulla oli myös heti ajatus, että tästä langasta teen jotain vedenpitävää talveksi. Villa kun on aivan paras materiaali ympäri vuoden, mutta erityisesti pakkasella ja lumessa! Tässä langassa oleva rasva kun hylkii vettä ja kosteutta kuten lampaan "turkki".\nArvoin mallin kanssa hetken, ja neuloin yhden raidallisen version säärystimestä, ennen kuin päätin, että mitä yksinkertaisempi, sen parempi ja kauniimpi. Ehkä tuo lankakorissa lojuva yksinäinen kappale saa vielä jalostua; lankaa jäi vielä sen verran että saan sille kaverin.. Mitään kummempaa ohjetta näillä säärystimille ei ole, jostain lunttasin aloitusilmukoiden määräksi 46, kun lanka on näin paksua.. Jossain on joskus kommentoitu, ettei tämä rasvainen lanka luistaisi puikoilla, mutta ainakin minä koin neulomisen todella helpoksi metallipuikoilla! Puupuikkojen kanssa asia olisi varmaan eri..\nMinua puhuttelee materiaali, ja halusin pitää mallin yksinkertaisena.\nNo, tätä yksinkertaisempaa ei taida olla! :D\nPohdin erilaisia koristeluja, mutta koska nämä säärystimet tulevat puhtaasti ulkoiluun,\npäätin että puunappi (yksittäinen varanappi jostain vanhasta vaatteesta!) saa riittää.\nJa tässä suurin syy pesemättömän villan käytölle - nyt ei lumi haittaa!\nRasvainen villa hylkii vettä, ja vaikka nämä säärystimet hangessa hieman kastuisivatkin,\nvilla lämmittää myös märkänä!\n..ja onhan nämä kerrassaan maailman mukavimmat ihan vaan sohvallakin!\nNapit on eri paria; olkoon - nappivarastoni keveni hurjalla kahdella!\nAlun inspiraatiokuva on Tampereen käsityömessuilta, mistä ostin myös lankakorissa näkyvän siniharmaan suomenlampaan langan, siitä on valmistumassa hartiahuivi, jossa tuo ihana liukuväri näkyy ihanasti. Siitä kuvaa, kun työ valmistuu. Samalta reissulta tarttui myös matkaan luonnonvalkoista koirankarvalankaa (jossa on mukana suomenlampaanvillaa), tästä haluan ehdottomasti lapaset tai vastaavat, koska aina uhkailen omaa Koiruuttamme rukkasiksi toimittamisella.. ;) Ja arvatkaa mitä! Alla kuva uusimmasta aarteestani!\nJa kun jostain innostuu.. Anopin aarteista löytyi lisää tuoksuvia kääröjä; oikein\nhimoittavia kotimaisia sellaisia. Mitähän seuraavaksi?\nAinakin lapaset, niin pääsee lumileikkeihin!\nMillaisista langoista te innostutte? Mistä hankitte lankanne? Mitä teillä on nyt puikoilla? :)\nTunnisteet: kotimainen lanka, lankahullu, suomenlammas, säärystimet, villalanka


Philips Online Shop Suomi — AirFloss - Philips Sonicare AirFloss Hammasvälisuutin - ladattava - HX8221/02\n> Philips Sonicare AirFloss Hammasvälisuutin - ladattava\nPhilips Sonicare AirFloss Hammasvälisuutin - ladattava\nAirFloss – entistä helpompi hammasvälien puhdistus\nPoistaa plakkia sieltä, mihin harja ei yllä\n- Ilmaa ja mikropisaroita hyödyntävä tekniikka\n- 30 sekunnin puhdistus\nAirFloss Hammasvälisuutin - ladattava\nAirFloss tekee hammasvälien puhdistuksesta rutiinia. AirFlossia voi käyttää suuveden tai tavallisen veden kanssa ja sen ainutlaatuinen ilmaa ja mikropisaroita hyödyntävä tekniikka poistaa plakkia hankaliltakin alueilta.\nPuhdasta 30 sekunnissa\nPoistaa jopa viisi kertaa enemmän plakkia hampaiden välistä*\nHammasvälien puhdistaminen on tärkeää suun terveyden kannalta. Sonicare AirFlossin ilmaa ja mikropisaroita hyödyntävä tekniikka poistaa hammasväleistä jopa viisi kertaa enemmän plakkia kuin pelkkä tavallinen hammasharja.\nHelpottaa hammasvälien säännöllistä puhdistusta\n*kuin manuaalinen harjaus yksinään


Turvakodeilta viesti kotona pelkäävälle: ”Hae heti apua” | Vauva\nTurvakodeilta viesti kotona pelkäävälle: ”Hae heti apua”\n1.7.2015 klo 9:05\nTurvakotiin voi lähteä heti, kun tilanne kotona tuntuu uhkaavalta. Sen palvelut ovat tulijalle jatkossa maksuttomia.\nTurvakoteihin hakeutuminen helpottuu heinäkuun alussa entisestään, sillä turvakotipalvelut muuttuvat tulijalle maksuttomiksi. Turvakodit eivät enää kysele tulijan kotikunnalta maksusitoumuksia eikä tulijan tarvitse huolehtia omavastuuosuuksista.\nJos tilanne kotona tuntuu uhkaavalta, turvakotiin kannattaa lähteä saman tien.\n– Apua kannattaa hakea mieluummin jo hyvin varhain, sillä väkivalta ja uhkaavat tilanteet kotona yleensä vain vaikeutuvat ilman ulkopuolisten apua, Ensi- ja turvakotien liiton pääsihteeri Riitta Särkelä sanoo.\nTurvakodista saa apua ja sinne voi soittaa aina, kun joku läheisessä ihmissuhteessa on väkivaltainen tai uhkaava. Turvakodit on tarkoitettu sekä naisille että miehille ja heidän kanssaan tuleville lapsille.\nTurvakotien yhteystiedot ja osoitteet löytyvät osoitteesta turvakoti.net.\nVaikka olisi täyttä, ketään ei käännytetä\nÄidit hakeutuvat usein turvakotiin lastensa vuoksi, sillä he ovat huolissaan näiden selviytymisestä.\n– Tämä on erittäin hyvä näkökulma. Lapset ovat hyvin tarkkanäköisiä ja tarvitsevat hankalassa perhetilanteessa apua. Turvakodissa huolehdimme sekä äidistä että lapsista.\nTurvakodeissa on ollut alkuvuonna täyttä. Särkelä kuitenkin vakuuttaa, ettei ketään käännytetä ovelta pois.\n– Emme jätä ketään pulaan, vaan otamme tarvittaessa tulijoita ylipaikoille tai selvitämme sosiaalipäivystyksen kanssa tulijoille muita varmasti turvallisia paikkoja.\nklo 16:46 | 15.7.2015\nSehän on turvakoti, ei naisten koti, saa kai sinne mieskin paeta...\nklo 8:44 | 15.7.2015\nNo entäs isät tyttärineen raivohullua naista paossa. Saavatko he kenties tänäpäivänä apua myös?


Itävalta kiristää rajavalvontaansa höllentämisen jälkeen - Ulkomaat - Uutiset - MTV.fi\nItävalta kiristää rajavalvontaansa höllentämisen jälkeen\nJulkaistu 07.09.2015 02:19\nPakolaisia tungeksimassa bussiin Unkarin ja Itävallan rajalla 5.9.2015.\nPakolaiskriisin takia rajatarkastuksia höllentänyt Itävalta aikoo jälleen kiristää rajavalvontaansa.\nMaan liittokanslerin Werner Faymannin mukaan on aika luopua hätätoimenpiteistä ja palata asteittain takaisin normaaliin käytäntöön.Faymann kertoi käyneensä aiheesta tiivistä keskustelua Saksan liittokanslerin Angela Merkelin ja Unkarin pääministerin Viktor Orbanin kanssa.\nItävalta päästi viikonloppuna tuhansia Unkarista tulleita pakolaisia maansa rajojen läpi Saksaan. Kaikkiaan Saksaan tuli pelkästään lauantain ja sunnuntain aikana noin 17 000 pakolaista. Valtaosa heistä on lähtöisin Syyriasta.Faymannin mukaan Saksan ja Itävallan toimet olivat hätä-apua, joka ei kelpaa pysyväksi ratkaisuksi. Nyt rajatarkastukset on tarkoitus ottaa jälleen käyttöön.– Olemme koko ajan sanoneet, että tämä on hätätilanne, jossa pitää toimia nopeasti ja humaanisti. Nyt meidän pitää kuitenkin palata noudattamaan lakia, Faymann totesi.\nSaksaan odotetaan tänä vuonna saapuvan ennätykselliset 800 000 turvapaikanhakijaa.\nIrak hyökkäsi ensimmäistä kertaa hävittäjillä Isisiä vastaan – 15 ilmaiskua


Turku kutsuu | Heidi M∙A∙K∙E∙U∙P & Hair\nTurussa tulee vietettyä harvinaisen paljon aikaa tänä kesänä, mikä ei haittaa ollenkaan. Se on paitsi kiva kesäkaupunki, myös ystävien ja sukulaisten kotipaikka.\nJuhannuksena olin sukulaisten ihanassa kesäpaikassa Turun saaristossa, ja heinäkuun lopussa palaan kaupunkiin työasioissa. Kuvataan parituntinen, kaksiosainen ruotsinkielinen dekkari FST:lle. Laatuun on satsattu, tekijöihin ja näyttelijöihin. Kiva päästä tekemään tällä porukalla! :)\nTarina perustuu Marianne Peltomaan kirjaan ja hahmoihin. Tänään oli läpilukupalaveri, jossa kävimme läpi käsi-\nkirjoitukset työryhmän kesken ja keskusteltiin kaikista auki olevista asioista.\nHommia on paljon ennen kun kamera käy, mutta vielä on aikaa. Pääosan esittäjän pukusovitus on hoidettu, jossa olin myös paikalla, koska en ollut tavannut häntä aikaisemmin. Seuraavaksi on testikuvauspäivä ja käsisten läpiluku kaikkien näyttelijöiden kanssa.


Etusivu › Valkokangas › Win Win\nWin Win valkokangas\nJP Jokinen • @jpjoki • 02.09.2011\nLempeä kuvaus ihmisistä, jotka joskus tekevät vääriä valintoja.\nVäärässäkin voi joskus olla\nThe Station Agentin (2003) ja The Visitorin (2008) jälkeen odotukset ohjaaja-käsikirjoittaja Thomas McCarthyn uudesta elokuvasta ovat korkealla. Näyttelijänäkin tunnetun McCarthyn omat ohjaukset ovat olleet pienimuotoisia tarinoita suurella sydämellä. Omaperäisiä ja älykkäitä elokuvia ei ole liikaa, joten uutta materiaalia on tullut odotettua.\nEikä Win Win petä, vaan on samalla tasolla McCarthyn edellisten elokuvien kanssa. Win Win on lempeä kuvaus ihmisistä, jotka joskus tekevät vääriä valintoja. McCarthy itse on sanonut haluavansa tehdä aivan kaikille avautuvan elokuvan, siinä missä aiemmissa ohjauksissa on ollut enemmän henkilökohtaisia elementtejä.\nEdellisten elokuvien epätavallisia tai eksoottisia elementtejä ei Win Winissä olekaan. Se ei elokuvaa huononna, että keskiössä on tuiki tavallinen keskiluokkainen perhe keskiluokkaisine ongelmineen. Paul Giamatti näyttelee Mike Flahertya, asianajajaa, jonka yrityksellä ei laman vuoksi mene turhan hyvin. Vapaa-aikanaan hän valmentaa koulun painijoukkuetta.\nKoko elokuva tiivistyy oivallisesti heti alussa, kun Miken vaimo kertoo pienelle tyttärelleen, että isä on juoksemassa. ”Miltä pakoon?” kysyy tytär. Olosuhteet ovat ottamassa Mikeä kiinni. Kun hänelle tulee mahdollisuus ansaita säännöllisesti rahaa vanhan miehen (Rocky-elokuvista tuttu Burt Young) kustannuksella, hän käyttää tilaisuuden hyväkseen. Mike reagoi asiaan kuten luultavasti useimmat: ei liian kevytmielisesti, mutta ei myöskään liikaa tunnontuskia asiasta ottaen.\nPienintä sivuhahmoakin myöten vahvasti kirjoitetut hahmot pitävät huolen siitä, että tapahtumat etenevät vaivattomasti omalla painollaan. Kyle, edellä mainitun vanhan miehen pojanpoika päätyy erinäisistä syistä Miken perheen luokse asumaan ja osoittautuu mestaripainijaksi, mikä pelastaa koulun painijoukkueen. Miken moraalittoman teon vuoksi kaikilla menee hyvin, mutta sekä hän että katsoja tietää, miten huteralla pohjalla tilanne on.\nWin Winiä on ilo katsella jo siitäkin syystä, että näyttelijät on valittu erittäin osuvasti. Kyleä esittävä Alex Schaffer valittiin rooliinsa painitaitojensa takia. Hänen kohtauksiaan vaikkapa Miken vaimoa esittävän Amy Ryanin kanssa katsoisi silti pitempäänkin, ihan vain nähdäkseen miten hahmot reagoivat toisiinsa.\nMiken teko antaa koko elokuvalle ristiriitaisen pohjavireen. Aikaa myöten sympatiat ovat vahvasti hänen puolellaan, vaikka samalla toivoo, että tilanne ei enää jatkuisi. Kepeän sävyn vuoksi muutamat lopun ratkaisut ovat kenties liiankin helppoja, mutta elokuvan nimen mukaiseen tilanteeseen päädytään kuitenkin täysin uskottavasti. Yksi Win Winin isoista vahvuuksista on se, miten elokuva onnistuu olemaan moralisoimatta tapahtumia, mutta saa silti ajattelemaan.


Jouko Pihon Israel-raportti 91\nNeljännen Jerusalemin matkani kolmas kohde oli Talpiotin alueella, n. neljä kilometriä Vanhastakaupungista etelään rauhallisessa paikassa sijaitseva Beit Ben Yehuda, joka on Saksan luterilaisten kirkkojen ylläpitämä keskihintainen vierastalo ja kansainvälinen kokouspaikka.\nBeit Ben Yehudassa on kaksi rakennusta, vanhempi osa, joka rakennettiin v. 1922 heprean kielen uudistajan Eliezer Ben Yehudan perheelle ja uudempi v. 2004 valmistunut vierastalo. Eliezer Ben Yehuda, josta majapaikka on siis saanut nimensä, ei ehtinyt itse asua talossa, koska hän kuoli vähää ennen sen valmistumista, mutta hänen vaimonsa Chemda asui talossa kuolemaansa eli vuoteen 1951 asti.\nMuutamaa vuotta myöhemmin Ben Yehudan perhe lahjoitti talon Jerusalemin kaupungille, joka vuokrasi rakennuksen yksityishenkilöille, kunnes Jerusalemin entinen pormestari Teddy Kollek päätti v.1971 antaa talon saksalaisen rauhanjärjestön ASF:n haltuun, joka haluaa toimia kansainvälisen ymmärryksen lisäämiseksi ja varsinkin yhteyden ja sovinnon luomiseksi saksalaisten ja juutalaisten välille natsi-Saksan hirmutekojen jälkeen.\nTavoitteen saavuttamiseksi Beit Ben Yehuda tarjoaa majoituspalvelujen lisäksi seminaareja, työpajoja, heprean, saksan ja jiddishin kielen kursseja sekä sosiaalisia, poliittisia, historiallisia, kulttuurisia ja uskonnollisia ohjelmia.\nVierastalossa on 10 ilmastoitua yhden, kahden, kolmen ja kuuden hengen huonetta. Yhteensä majapaikka voi ottaa vastaan 48 vierasta. Ulkomaalaisten lisäksi myös monet maassa asuvat israelilaiset tulevat lomillaan mielellään Beit Ben Yehudaan.\nOlin kiinnostunut paikasta siksi, että olin lukenut netistä, että Beit Ben Yehudassa tarvitaan vapaaehtoistyöntekijöitä. Minua opastanut Saksassa syntynyt juutalainen Esther Rachow kertoi, että talossa on neljä vakituista työntekijää sekä sen lisäksi kolme vapaaehtoistyöntekijää ja kolme muualla opiskelevaa, jotka tulevat taloon auttamaan.\nKun kysyin Estheriltä, voisinko minä tulla tänne vapaaehtoistyöntekijäksi, hän vastasi: ”Ilman muuta!”\nNiinpä laitoin Tiberiakseen tultuani heti sähköpostia Beit Ben Yehudan johdolle, että täällä olisi yksi suomalainen kiinnostunut vapaaehtoistyöstä ja pyysin heitä ilmoittamaan minulle heti, milloin seuraava vapaaehtoispaikka vapautuu.\nSaakoon Herra johdattaa asiassa. Minulla on nimittäin kiikarissa Jerusalemissa toinenkin vapaaehtoispaikka, johon olen hakenut, mutta kerron siitä myöhemmin.\nKuvassa Beit Ben Yehudan vierastalo Jerusalemissa.


Oikeissa töissä | READ Xamk\nOnko hän laiska valittaja vai ahkera kehittäjä? Kuva: Arja Hämäläinen\nIhmisen tekemää työtä ei voi rumemmin aliarvioida kuin kysymällä häneltä: ”Ai millon Sä ootkaan viimeksi ollut oikeissa töissä?” Olen törmännyt oikeiden töiden tematiikkaan monilla aloilla.\nKun opetin parikymmentä vuotta yleissivistävissä ja ammatillisissa ympyröissä, oikeisiin töihin haikailivat paitsi opettajat, myös opiskelijat. Opetusta ei siis pidetä työnä, opiskelusta puhumattakaan. Surkea on sellaisen ihmisen uskottavuus, joka on seissyt kateederilla tai vetänyt verkkokursseja vuosikaudet, pistämättä nokkaansa tavalliseen, kunnon työelämään.\nVihaksi pisti välillä myös opiskelijoiden asenne. Tehtävät leikkaa-liimattiin Herra Googlen ja Rouva Wikipedian avulla. Ryhmätyöt vedettiin lonkalta ja tunnille tultiin, kun muistettiin. Joskus vetosin siihen, ettei töissäkään voi käyttäytyä, miten sattuu huvittamaan. ”Eihän tää oo työtä, tää on vaan opiskelua”. Minulle se oli työtä, raskasta työtä.\nOnneksi älysin ottaa hatkat, kun vielä jaksoin. Arvostan niitä, jotka jäävät raivaamaan opinpolkua kasvavien ryhmäkokojen viidakkoon. Harva tietää, millainen on nykyopettajan työnkuva. Opettaja lukee, kirjoittaa, puhuu, suunnittelee, ohjaa, arvioi, ymmärtää, opiskelee, somettaa, kehittää ja verkostoituu.\nHallinto, esimiestyö ja johtaminen ne vasta eivät oikeita töitä olekaan. Nuiva suhtautuminen pomohommiin näkyy esimerkiksi hoitotyössä ja myyntialalla. Kun urallaan edennyt pomo haikailee ”oikeisiin töihin”, haluaako hän peittää sitä, että perustyö on rankkaa tai että hän on siihen hyvin kyllästynyt?\nJohtamistyötä pitää mitätöidä myös sen huonon maineen vuoksi. Johtamisesta tykkäävää pidetään leuhkana määräilijänä ja rahanahneena öykkärinä. Jotkut alaiset ajattelevat, että jos pomo ei tee samaa työtä kuin he, hän on elämästä ja työstä vieraantunut haihattelija.\nOlen kuullut juttua kirkkoherrasta, joka haikailee ”perustehtävän” pariin. Hän tekisi mieluusti vain pyhiä toimituksia kansan parissa. Työhön perehdytyksessä tai ymmärryksessä lienee jotain vikaa, jos hän ei tajua kirkkoherran työn olevan hallintovirka. Miksi, oi miksi hän ei jäänyt tekemään kaipaamaansa peruspapin hommaa? Entä eikö hän arvosta hallintotyötä, joka on työntekijöiden palvelemista eli työolojen ja aikataulujen järjestämistä kaikille suotuisiksi?\nTyötaistojen rintamalinjoilla näkyvät vieläkin kansalaissodan arvet. Pomo kuuluu valkoisiin ja duunari punaisiin. Olemmeko työyhteisössä vieläkään samalla puolella?\nTietotyöläinen tanssii hankehumppaa\nTietotyö on abstraktia paperinpyöritystä bittiavaruudessa, suunnittelua ja kehittämistä, ajattelua ja kyseenalaistamista. Konkretian korkealta valtaistuimelta sitä sopii siis katsoa alaviistoon. Ei kannattaisi, sillä tietotyön osuus kasvaa koko ajan kaikissa tehtävissä.\nEräs kirjailija määrittelee kolumnissaan, että hän ”eksyy vapaa-aikanaan kernaasti konkreettisiin ja selkeisiin remonttihommiin”. Tätä voi keriä auki monestakin suunnasta, mutta ihan ensimmäisenä ihmettelin, eikö edes kirjailija voi myöntää nauttivansa työstään. Kokeeko hän vain konkreettiset tekemiset, sahauksen ja porauksen, oikeaksi työksi?\nToiseksi voi pohtia mieskirjailijan asemaa yhteiskunnassamme. Onko se niin heiveröinen ja naismaiseksi luokiteltu, että egoa on pönkitettävä miehisillä vapaa-ajan toimilla?\nKolmas – ja toivottavasti oikeimpaan osuva – tulkintani on, että henkinen aherrus vaatii vastapainoksi fyysistä puurtamista. Abstrakti tietotyökin voi olla rankkaa, ja oikeaa työtä se ainakin on.\nMe tutkimus-, kehitys- ja innovaatiotyöläiset saamme ylenkatsonnasta osamme. Erään organisaation johtoryhmäläinen tuhahti taannoin hanketyöstä: ”Ne nyt on semmoisia työllistämistöitä.” Loukkaannuin kaikkien hankepuurtajien puolesta, vaikka ymmärränkin, että vanhan kansan on vaikea hahmottaa uusia työntekemisen tapoja. Hankehumppa-halveksunnan takana voi piillä kateuttakin.\nNostakaamme nokka savesta!\nArkipäivässä työn olemuksen pohdinta usein unohtuu. Kuva: Arja Hämäläinen\nMeillä on monia ansiokkaita tahoja, jotka pitävät yllä puhetta ja pöhinää työstä: Työterveyslaitos, TE-keskukset, hyvinvointiyritykset, konsultit, Työturvallisuuskeskus, korkeakoulut, yliopistot ja muut tutkimuslaitokset. Kognitiivinen ergonomia on onneksi tulossa fyysisen ergonomian kumppaniksi keventämään tietotyön taakkoja.\nArkipäivässä työn olemuksen pohdinta kuitenkin jää liian usein muun tekemisen jalkoihin. Työn taakoista ei aina voi puhua niiden oikeilla nimillä, koska pelko leimautua laiskaksi valittajaksi istuu tiukassa.\nTyön tekemisen arvopohjaa on hyvä pöyhiä. Euroopan sosiaalirahaston rahoittamissa Time2Grow- ja Voi hyvin yritys -hankkeissa olemme eri kokoonpanoilla käyneet antoisia keskusteluja työn olemuksesta. Keskustelujen lähtökohdaksi hanketiimimme kiteyttää: ”Kaikki työ on yhtä arvokasta.”\nTyötä voi tehdä nokka savessa. Jos se on ainoa tapa, ihminen tukehtuu. Silloin tällöin täytyy nostaa katse taivaalle. Voi hengittää syvään, iloita nykyhetken hyvästä ja haaveilla vieläkin paremmasta.\nKirjoittanut Arja Hämäläinen\nKirjoittaja on Kaakkois-Suomen ammattikorkeakoulun TKI-asiantuntija, joka työskentelee Time2Grow- ja Voi hyvin yritys -hankkeissa.\nesimiestyö tietotyö työelämä


Kepin jälkiä: tammikuuta 2014\n15 lukijan erikoispostaus?\nEli teitä lukioita on nyt viisitoista hups, kuusitoista, vai kuitenkin viisitoista, blogger sekoilee. No kuitenkin, ajattelin toteuttaa jonkin erikoispostauksen. Laitoin äänestyksen sivupalkkiin, äänestäkääs siitä :) Jos olen jotain unohtanut, laittakaa tähän postaukseen alle.\nKeppareiden kanssa en ole mitään ehtinyt touhuta tällä viikolla, kun on ollut kokeita ja hirveän kylmä! No, ollaan me Saapun kanssa jatkettu sitä vuonista.\nRjóma ja Reifur eräänä aamuna tarhailemassa\nLähettänyt Lumipallo L. klo 21.07\nTänään käytiin aamulla Saapun ja Mesin kanssa oikein pitkällä maastolenkillä ison tien toisella puolella! Mukana oli minulla Reifur, Saapulla Suklaa ja Mesillä Huri. Hevoset kuljetettiin isolla tiellä ja meidän kotitiellä muovipussissa, koska laskettelukeskuksen avauduttua iso tie on välillä aika vilkas. Kyseisessä metsässä ollaan usein lenkitetty koiria, joten paikka oli meille jo ennestään tuttu.\nTuollaisessa pussissa :D\nLopulta kun päästiin pienemmälle hiekkatielle ja otettiin hepat pois pussista :) Sori muuten kameran laatu, mukana oli vaan pieni kamera (pokkari).\nLähdettiin sitten tutkimaan yhtä polkua, jonka varrella ravattiin ja laukattiin vähän. Jouduttiin lopulta hiekkakuopalle, jossa vähän riehuttiin (vasen ylhäällä kuva) Hiekkakuopalta jatkettiin pienelle aukealle, mistä oli hakattu puita. Hypittiin sitten hetki kaatuneitten puitten yli.\nHetken hyppelyn jälkeen lähdettiin kotia kohti ja vähän ennen isoa tietä laitettiin hepat taasa pussiin. Retki oli tosi mukava, vaikka pakkasta oli varmaan 18 astetta. Lopussa oli kyllä jo vähän kylmä :D Kaikki hepat oli tosi nätisti, eikä mitään ikävyyksiä sattunut.\nEilen illalla käytiin myös Saapun kanssa ihan pienellä maastolenkillä, kun oli pimeää.\nOllaan tekemässä Saapun kanssa yhdessä vuonista, toivottavasti onnistuu hyvin ja tulee söpö :)\nLähettänyt Lumipallo L. klo 17.51\nTunnisteet: Maastossa, ratsastusta\nPilvellä 12.1.2014 :)\nJes! Vihdoinkin vähän lunta <3 Ratsastin tänään Pilvellä, Saappu oli mukana Spiritillä. Mentiin esteitä. Laitettiin kentälle kolmen esteen sarja 30cm-40cm-30cm ja yksittäinen pystyeste(?) 40cm. videotakin sain, mutta siitä vähän myöhemmin :)\nAlkukäynnit tein nopeasti, ehkä vähän huolimattomasti. Pilvi olis vaan halunnut hypätä, eikä jaksanut oikein keskittyä. Lopulta kuitenkin päästiin hyppäämään. Esteet pysyi samoina koko ajan, tosin korotettiin aina välillä. Pysty oli korkeimmillaan 70cm ja sarja 40cm-60cm-40cm, tai jotain sinne päin, :D Pilvi kulki tosi nätisti ja hyppäsi hienosti. Tunnilla tuli vaan yksi kielto ja sekin siksi, kun sarjalla tiputin toisen esteen puomin, joka jäi jalkoihin. Aika kauan siinä tuli hypittyä, ja olisin hyppinyt pitenpäänkin, mutta kurkkuun alkoi sattua. Toivottavasti en oo tulossa kipeäksi :(\nNiin, mutta se video! Videokamera seiso melkein koko tunnin kuvaamassa, ihan lopussa sammui, kun akku loppui. Videolta siis puuttuu alkukäynnit ja loppu, kun hyppään 70cm ja tulee kielto sarjalla.\nMuokkasin videota vähän ja poistin kohdat, joissa ei tapahdu mitään. Laitan sen nyt tähän alle :)\nHD kiitos :)\nLinkki videoon, jos ei näy :)\nHuomenna olisi tarkoitus mennä kangasostoksille, jos en ole kipeä :)\nJa hei, teitä lukijoita on 14! Haluaisitteko jonkin erikoispostauksen tai arvonnan? Laittakaa vaikka tähän alle, kun minulla on taas kerran pää ihan tyhjänä, enkä vaihteeksi keksi mitään.\nLähettänyt Lumipallo L. klo 21.41\nTunnisteet: Esteitä, ratsastusta, Video\nRatsastelua ja muuta pientä :)\nTäällä on taas vähän kaiken laista pientä tapahtunut, kerrompa nyt vähän jotain :)\nSunnuntai-iltana käytiin Saapun kanssa vähän myöhästyneessä joulumaastossa. Saappu otti minun Rjóman ja minä menin Reifurilla. Ulkona oli pimeää ja ihana hernerokkasumu, joten uskallettiin mennä vähän pidemmällekkin hiippailemaan. Enimmäkseen pyörittiin kuitenkin ihan lähi maastossa :)\nTänään (maanantaina) ratsasteltiin Saapun ja Mesin kanssa ja testattiin vanhan navetan vintille raivattua maneesia. Koottin pieni kolmen esteen rata. Tosin sitä mahtui ratsastamaan vain yksi kerrallaan, joten muut seisoi vuorollaan sivussa ja kuvasi.\nEnsimmäisellä kerralla menin Wallulla, Saappu Spiritillä ja Mesi Hurilla. Esteet pysyi melko matalina, korkeimmillaan ehkä 50cm. Alkukäynnit mentiin maastossa, kun maneesiin ei mahtunut kaikki kerralla :D\nRatsastamiseen raivatun alueen reunoilla on hirveästi polkupyöria, joissa on heijastimia. Ja koska käytettiin salamaa, loistaa heijastimet ikävästi taustalla. Ja älkää välittäkö tosta romusta tuolla takana :)\nWallun jälkeen menin Veelalla, Saappu otti Suklaan ja Mesi Icen. Laskettiin esteet takaisin alemmas ja nostettiin niitä sitten aina välillä. Ihan lopuksi kokeiltiin hypätä jopa 70cm.\nVeela meni tunnin tosi kiltisti ja kielsi vaan pari kertaa, koska askeleet ei mennyt ihan kohdilleen. Veela oli tosi mukavan tuntuinen ratsastaa ja jaksoi kärsivällisesti odottaa maneesin laidalla omaa vuoroaan. On se vaan niin ihana <3\nJa sitten vielä, tein tässä lomalla myyntiin läsipäisen ponin suitsineen. Ensimmäinen heppa, jonka koskaan oon myynyt tai edes myyntiin laittanut :) Ja foorumilla on myynnissä melko halvalla. Piilomainostusta :D Aattelin ensin pitää itselläni, mutta tajusin, ettei talliin mahtunu, eikä keppiäkään olisi ollut, joten... :D\nTänne satoi tänä iltana ihan vähän lunta! Toivottavasti pysyvät maassa eivätkä heti sula pois. Täällä on ollut koko alkuvuoden ja joulun niin pimeetä, kun ei oo ollut yhtään lunta. No, jospa nyt olisi asiaan tulossa muutos :)\nLähettänyt Lumipallo L. klo 22.47\nTunnisteet: Esteitä, Kuulumisia, Maastossa, ratsastusta\nLast Year 2013!\nTää tulee nyt vähän myöhässä, kun oon ollu sukulaisilla, mutta nyt on tulossa tiivistys viimevuodesta :)\nTammikuusta ette kai paljoa tiedäkkään, kun en silloin vielä blogia kirjoittanut. En vielä silloin kuvannut ollenkaan ratsasteluani ja se taisi muutenkin olla juuri silloin melko vähäistä, koska oli liukasta. Tein silloin kuvassa näkyvän, jo minulta pois lähteneen Hurin.\nHelmikuussa tuli lisää uusia heppoja, mutta parhaiten mieleen jäi blogin perustaminen. Perustin blogin helmikuun lopussa, kun meillä oli hiihtoloma. Pidin myös hiihtolomalla kunnon treeniviikon ja ratsastin siskojen kanssa joka päivä kaikki hepat läpi :D Kuvakin liittyy siihen.\nTreeniviikko jatkui maaliskuun puolelle. Sen jälkeen ratsastelin noin kerran tai kaksi viikossa, liukkaudesta huolimatta. Silloin ei muistaakseni tullut yhtäkään uutta heppaa.\nLumet alkoi sulaa ja ratsastuinto nousi vähän. Veela tuli minulle ylläpotoon joskus silloin. Hyppäsin muistaakseni silloin entisen enkkani 80cm ilman heppaa. Leirikoulussa tutustuin yhteen maailman parhaista hevosroduista, nimittäin islanninhevoseen. Silloin osallistuin Veelalla myös ekoihin kisoihini kht Geossa ja tutustuin susifaniin :)\nRatsasteluni kerran viikossa jatkui, tuolloin ei muistaakseni tapahtunut muuta erikoista, kuin hyppäsin Pilven entisen enkan 70cm. (nykyinen 80cm)\nKesäloma alkoi ja tein talliin aasin, Potkun. Kesäkuussa oli myös ensimmäinen ratsastusleirini koskaan. Se oli issikkatilalla, aivan ihania heppoja <3\nHeinäkuussa tein Rjóman. Fede järjesti kisat silloisessa Aittamäessä (en muista nykyistä nimee) ja vaikkei sijoituttukkaan, oli siellä tosi mukavaa. Ratsastelu jäi vähän vähemmälle, kun oli niin kuuma ja laiskotti.\nRatsastelu tais jäädä melkein kokonaan pois, tais olla niin kuuma ja muutenkaan ei huvittanut ja koulutkin alko. Jonkin verran kuitenkin ratsastin, sillä tein enkkani ilman heppaa 90cm. Kuva Rjómasta on vasta tässä kuussa, kun en heinäkuusta hyvää kuvaa löytänyt. Ja muutenkin taisin elokuussa aika paljon kuvailla heppoja.\nSyyskuussa alkoi ratsastelu taas enemmän innostaa ja tein Spiritin, Suklaan, Wallun ja Icen. Susifani kävi myös meillä ratsastamassa.\nAloin ratsastella taas vähän useammin. Oikeastaan mitään kauhean erikoista ei tainnut tapahtua.\nTein uusimman heppani Reifurin. Illat alkoi olla niin pimeitä, ettei enää kauheasti ehtinyt ratsastella ja innostus alkoi taas hiipua. Vasta ihan kuun loppupuolella kun tuli vähän lunta aloin taas ratsastella useammin.\nKaikki taitaa jo suurinpiirtein tietää, mitä joulukuussa tapahtui, mutta kertauksen vuoksi, kun satoi lunta kuvasin paljon ja ratsastelin jonkin verran. Tehtiin myös meidän pihalle lumesta maastoesterata, mutta sitä ei ehditty kuvata, kun suli jo pois. Susifani ja Sansku kävi meillä ratsastamassa. Jouluaattona ei ollut enää yhtään lunta ja olin muutenkin kipeä, joten en ratsastellut. Uusi vuosi meni sukulaisilla käydessä.\nTällainen oli siis minun vuoteni keppistelyn suhteen. Nyt on alkanut vuosi 2014, katsotaan, millainen tästä vuodesta tulee :)